విజయనగరం రవాణా

విజయనగరం, దాని పరిసరాల్లో వివిధ రకాల రవాణా మార్గాలు అందుబాటులో ఉన్నాయి. ఇందులో ఆటో రిక్షాలు,  సైకిళ్ల నుండి బస్సులు,  రైళ్లు,  విమానాలు వంటి సామూహిక రవాణా వ్యవస్థలు ఉన్నాయి.
alt=APSRTC Depot map of the district|thumb|జిల్లాలో APSRTC వారి డిపో మ్యాప్

 రహదారులు 
నగరంలో మొత్తం రోడ్ల పొడవు 317.90 కి.మీ.  పట్టణంలో ట్రాఫిక్‌ను సులభతరం చేయడానికి ప్రభుత్వం రూ. 470 కోట్లతో 17 కి.మీ.ల బైపాస్ రోడ్డును నిర్మించాలని యోచిస్తోంది.  మయూరి జంక్షన్, బాలాజీ జంక్షన్ ల మధ్య 1.4 కి.మీ.వ్ఉ పొడవున ఉన్న రహదారిని ఆరు వరసలకు విస్తరిస్తున్నారు.  విజయనగరం, విశాఖపట్నం మధ్య ట్రాఫిక్ ప్రవాహాన్ని సులభతరం చేయడానికి 20-కి.మీ.ల NH 26ని అభివృద్ధి చేసారు.  విజయనగరం, విశాఖపట్నాల మధ్య NH 43, NH 5 జాతీయ రహదారులు ఉన్నాయి. విజయనగరంను విజయవాడకు (394 కి.మీ) NH 5, రాయ్‌పూర్‌కు (526 కి.మీ) NH 59, హైదరాబాద్‌కు (664కి.మీ) NH 5, NH9 లు, చెన్నైకి (416 కి.మీ) NH 5, AH 45 లు కలుపుతాయి.

 ప్రజా రవాణా 

 రోడ్డు మార్గం ద్వారా 
ఆంధ్రప్రదేశ్ రాష్ట్ర రోడ్డు రవాణా సంస్థ విజయనగరం బస్ స్టేషన్ నుండి బస్సు సేవలను నిర్వహిస్తుంది.  విజయనగరం జోన్ APS RTC కోసం 4 జోన్లలో ఒకటి.  సైక్లింగ్, నగరంలో అత్యంత సులభమైన రవాణా మార్గాలలో ఒకటి. ప్రభుత్వ అధికారులు దీనిని ప్రోత్సహిస్తున్నారు. 

 రైలు రవాణా 
విజయనగరం రైల్వే స్టేషను, హౌరా-చెన్నై ప్రధాన మార్గంలోని ఖుర్దా రోడ్-విశాఖపట్నం విభాగంలో ఉంది. ఇది ఝార్సుగూడ-విజయనగరం మార్గానికి ఒక అంతిక్మ స్టేషను. స్టేషన్లో ఐదు ప్లాట్‌ఫారాలు ఉన్నాయి. నెల్లిమర్ల, విజయనగరానికి ఉపగ్రహ స్టేషను. భారతీయ రైల్వేలు అభివృద్ధి చేసిన ఉచిత Wi-Fi యాక్సెస్ ఉన్న రైల్వే స్టేషన్లలో విజయనగరం ఒకటి. 

 ఎయిర్వేస్ 
సమీప విమానాశ్రయం 62 కి.మీ. దూరాన, విశాఖపట్నంలో ఉంది. 2016-17 ఆర్థిక సంవత్సరంలో, విశాఖపట్నం విమానాశ్రయం మొత్తం 23,58,029 మంది ప్రయాణికులకు సేవలందించింది. ఇది మునుపటి సంవత్సరం కంటే 30.7% ఎక్కువ.  ఈ సంవత్సరం ఇది 1,421 అంతర్జాతీయ, 18,129 దేశీయ విమానాలను నిర్వహించింది.

 సముద్రమార్గాలు 
విశాఖపట్నం ఓడరేవు భారతదేశంలోని 13 ప్రధాన ఓడరేవులలో ఒకటి. విజ్యనగరానికి  అత్యంత దగ్గరగా ఉన్న ఓడరేవు ఇదే. విశాఖపట్నంలో ట్రాఫిక్‌ను తగ్గించడానికి భీమునిపట్నం వద్ద ఉపగ్రహ ఓడరేవును అభివృద్ధి చేయాలని విశాఖపట్నం పోర్ట్ ట్రస్ట్ యోచిస్తోంది. ఈ ప్రాజెక్టుకు  2,000 కోట్లు ఖర్చవుతుందని అంచనా వేసారు. ప్రభుత్వ-ప్రైవేట్ భాగస్వామ్యం (PPP) ద్వారా దీనిని చేపట్టనున్నారు. నిర్మాణం తర్వాత, భీమిలి, విజయనగరానికి అత్యంత దగ్గరగా ఉన్న ఓడరేవు అవుతుంది.

 మూలాలు 

రవాణా
వర్గం:ఆంధ్రప్రదేశ్ రవాణా వ్యవస్థ